32005R2119
L 340/20
JURNALUL OFÍCIAL AL UNIUNII EUROPENE
REGULAMENTUL (CE) NR. 2119/2005 AL COMISIEI
din 22 decembrie 2005
de modificare a Regulamentului (CE) nr. 3175/94 de stabilire a normelor de aplicare a regimului specific de aprovizionare cu produse cerealiere și furaje uscate a insulelor mici din Marea Egee și de stabilire a bilanțului estimativ de aprovizionare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2019/93 al Consiliului din 19 iulie 1993 privind măsurile specifice referitoare la unele produse agricole în favoarea insulelor mici din Marea Egee (1), în special articolul 3a alineatul (2),
întrucât:
(1)
Regulamentul (CEE) nr. 2958/93 al Comisiei (2) stabilește normele comune de aplicare a Regulamentului (CEE) nr. 2019/93 în ceea ce privește regimul specific de aprovizionare a insulelor mici din Marea Egee cu anumite produse agricole și, în aplicarea articolului 3 din Regulamentul (CEE) nr. 2019/93, cuantumul ajutoarelor pentru această aprovizionare.
(2)
În aplicarea articolului 2 din Regulamentul (CEE) nr. 2019/93, Regulamentul (CE) nr. 3175/94 al Comisiei (3) stabilește bilanțul estimativ de aprovizionare cu produse cerealiere și furaje uscate.
(3)
Este necesară întocmirea bilanțului estimativ de aprovizionare pentru anul 2006.
(4)
Regulamentul (CE) nr. 3175/94 ar trebui modificat în consecință.
(5)
Măsurile prevăzute de prezentul regulament sunt conforme cu avizul Comitetului comun al comitetelor de gestionare a sectoarelor respective,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 3175/94 se înlocuiește cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 ianuarie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 2005.